התמונה צולמה במהלך הצגה לכבוד 20 שנה לקיבוץ מעברות, נושא ההצגה היה "שיר השירים". ההצגה הייתה הופעה חברתית, תרבותית, קהילתית שכל הקיבוץ היה מעורב בה. המחזה שהועלה היה פרי יצירתם ודמיונם של חברי הקיבוץ, כולם היו מעורבים בעשייה הזו. הבמאי של "שיר השירים" היה משה הלוי, יחד עם אשתו לאה דגנית ששיחקה בהצגה וגם הייתה אחראית על התלבושות. המלחין היה ניסים נסימוב שגם ניצח על התזמורת, כמו כן היו כוראוגרפיות שהכינו את הריקודים. זו הייתה הפקה גדולה, מכל רחבי הארץ נהרו לשם, ישבו על מזרנים, ללא הרשמה ומבלי לשלם דבר. ההצגה הועלתה כמה פעמים, כשבכל פעם נכחו מאות צופים. הקיבוץ עצמו היה חילוני לחלוטין, אך ראה לנכון לכבד את האוצרות של העם היהודי וראה ב"שיר השירים" גורם מאחד ומלכד, שמהווה מכנה משותף של העולים לכדי קהילה מגובשת. 
תמונה זו נחקרה על ידי טל זיזוב, דוניא זידאן, קיאנו מנצור ולינוי אזולאי במסגרת קורס אקדמי במכללת סמינר הקיבוצים.
<bdi><a href="https://en.wikipedia.org/wiki/en:Zoltan_Kluger" class="extiw" title="w:en:Zoltan Kluger"><span title="photographer">Zoltan Kluger</span></a>
</bdi>
1945<div style="display: none;">date QS:P571,+1945-00-00T00:00:00Z/9</div>
אוסף תצלומים של זולטן קלוגר